Hekk kif Black Friday dalwaqt magħna, il-Kap Eżekuttiv għall-Kamra Maltija tal-SMEs, Abigail Agius Mamo ħabbret li l-Kamra se tkun qed terġa' ttella' l-offerti tal-Black Friday mill-membri tagħha f'punt ta' informazzjoni, bħala one-stop-shop. Qalet dan waqt it-tnedija ta' edizzjoni oħra ta' Black Friday mill-Ministru għall-Ekonomija u l-Industrija Silvio Schembri, flimkien mal-Kamra għan-Negozji Żgħar u Medji. Black Friday ta' din is-sena se ssir il-Ġimgħa 26 ta' Novembru u l-offerti tistgħu ssibuhom hawn . Il-Ministru Schembri laqa' l-inizjattiva, li għal din is-sena se tinkludi madwar 200 negozju li se joffru offerti speċjali fl-edizzjoni ta' Black Friday. Agius Mamo qalet " biex kontinwament tkun aġġornat ma' dak kollu li jkun għaddej mhuwiex faċli u jeħtieġ li tippjana biex isir l-aħjar użu minnu u b'hekk, permezz tal-one-stop-shop, il-konsumaturi jkunu jafu liema negozji qed iġorru l-offerti tal-Black Friday, x'inhuma l-offerti u kif jistgħu jiksbu aċċess għalihom." "Il-konsumaturi jiġu gwidati skont il-prodotti li jkunu qed ifittxu u liema lokalità jridu jżuru. Fid-dawl tal-pandemija u biex tiżdied ukoll il-konvenjenza tal-klijenti, huma inklużi wkoll dettalji b'rabta mal-ħinijiet tal-ftuħ, offerti disponibbli onlajn u servizz ta' konsenja," qalet Agius Mamo. Ħabbret ukoll li l-offerti huma aġġornati fuq il-paġna ta' Facebook tal- Kamra ta' Malta tal-SMEs fuq bażi regolari. #td_uid_2_618cbda80b633 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/11/10200118/Abigail-Agius-Mamo-Black-Friday-80x60.jpeg) 0 0 no-repeat}#td_uid_2_618cbda80b633 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/11/10200143/Silvio-Schembri-black-friday-80x60.jpeg) 0 0 no-repeat}#td_uid_2_618cbda80b633 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/11/10200155/Silvio-Schembri-80x60.jpeg) 0 0 no-repeat}#td_uid_2_618cbda80b633 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/11/10200131/Paul-Ablea-80x60.jpeg) 0 0 no-repeat} 1 minn 4 Ritratt: Omar Camilleri DOI Min-naħa tiegħu, il-Ministru Schembri ħeġġeġ lin-negozji biex minn issa jibdew joħorġu bl-offerti tagħhom u fakkar li fid-dinja globalizzata tal-lum, il-kompetizzjoni mhux biss lokali iżda wkoll internazzjonali. "Għalhekk tajjeb li wieħed jaħtaf l-opportunità li joffri dan il-perjodu," qal il-Ministru filwaqt li ħeġġeġ ukoll lill-konsumaturi biex jixtru lokalment. Paul Abela, il-President tal-Malta Chamber of SMEs, qal li l-Black Friday saret waħda mill-aktar ġranet importanti għan-negozju u li tat ħajja ix-xahar ta' Novembru għan-negozji kif ukoll għall-konsumaturi. "Il-Kamra tal-SMEs tħeġġeġ lill-konsumaturi biex jagħmlu l-aħjar użu mill-offerti tal-Black Friday u jixtru lokalment. Billi jixtru lokalment, il-konsumaturi jonfqu inqas fuq l-ispejjeż tal-kunsinna u l-perjodi ta' żmien u jsibuha faċli ħafna li jiskambjaw il-prodotti. Fl-istess waqt jiġi evitat dewmien meta wieħed jixtri minn barra. Ejjew nappoġġaw lin-negozji lokali tagħna, għax huma jimpjegaw il-familja u l-ħbieb tagħna stess", qal Abela. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_618cbda82d59f_rand.td-a-rec-img{text-align:left}.td_uid_4_618cbda82d59f_rand.td-a-rec-img img{margin:0 auto 0 0}